CELEX: 32013R0403
Language: lv
Date: 2013-05-02 00:00:00
Title: Komisijas Īstenošanas regula (ES) Nr. 403/2013 ( 2013. gada 2. maijs ), ar ko atļauj lietot endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparātu, kas iegūts no Trichoderma reesei (ATCC 74444), kā barības piedevu gaļas mājputniem, dējējputniem un atšķirtiem sivēniem un groza Regulu (EK) Nr. 1259/2004, (EK) Nr. 1206/2005 un (EK) Nr. 1876/2006 (atļaujas turētājs – DSM Nutritional Products )  Dokuments attiecas uz EEZ

3.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 121/26
            
         KOMISIJAS ĪSTENOŠANAS REGULA (ES) Nr. 403/2013
   (2013. gada 2. maijs),
   ar ko atļauj lietot endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparātu, kas iegūts no Trichoderma reesei (ATCC 74444), kā barības piedevu gaļas mājputniem, dējējputniem un atšķirtiem sivēniem un groza Regulu (EK) Nr. 1259/2004, (EK) Nr. 1206/2005 un (EK) Nr. 1876/2006 (atļaujas turētājs – DSM Nutritional Products)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Saskaņā ar Direktīvu 70/524/EEK bez termiņa ierobežojuma endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparātu, kas iegūts no Trichoderma reesei (ATCC 74252), atļāva lietot kā barības piedevu gaļas cāļiem ar Komisijas Regulu (EK) Nr. 1259/2004 (3), gaļas tītariem ar Komisijas Regulu (EK) Nr. 1206/2005 (4) un dējējvistām un atšķirtiem sivēniem ar Komisijas Regulu (EK) Nr. 1876/2006 (5). Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu lopbarības līdzekli iekļāva lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparātu, kas iegūts no Trichoderma reesei (ATCC 74444) (iepriekš ATCC 74252), kā barības piedevu gaļas cāļiem, gaļas tītariem, dējējvistām un sivēniem un saskaņā ar minētās regulas 7. pantu tika iesniegts pieteikums jaunam preparāta lietojumam visu sugu gaļas mājputniem un dējējputniem, pieprasot šo piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 17. oktobra atzinumā (6) secināja, ka ierosinātajos lietošanas apstākļos endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparātam, kas iegūts no Trichoderma reesei (ATCC 74444), nav nelabvēlīgas ietekmes uz dzīvnieku veselību, cilvēku veselību vai vidi un ka tas var labvēlīgi ietekmēt mērķsugu rādītājus. Tomēr, pamatojoties uz pieteikuma iesniedzēja sniegto nepilnīgo informāciju, Iestāde nevarēja precizēt minimālo fermentu aktivitāti. Iestāde neuzskata, ka ir vajadzīgas īpašas prasības uzraudzības veikšanai pēc preparāta laišanas tirgū. Iestāde arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (5)
            
            
               Endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparāta, kas iegūts no Trichoderma reesei (ATCC 74444), novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Saskaņā ar Regulu (EK) Nr. 1831/2003 tiek piešķirta jauna atļauja, tāpēc būtu atbilstīgi jāgroza Regula (EK) Nr. 1259/2004, (EK) Nr. 1206/2005 un (EK) Nr. 1876/2006.
            
         
               (7)
            
            
               Drošības apsvērumi neprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļauja
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 1259/2004 grozījumi
   Regulu (EK) Nr. 1259/2004 groza šādi:
   
               1)
            
            
               regulas 2. pantu aizstāj ar šādu:
               “2. pants
               Fermentu grupas preparātus, kas norādīti III, IV, V un VI pielikumā, bez termiņa ierobežojuma atļauj izmantot kā dzīvnieku barības piedevas, ievērojot minētajos pielikumos paredzētos nosacījumus.”;
            
         
               2)
            
            
               regulas II pielikumu svītro.
            
         3. pants
   Regulas (EK) Nr. 1206/2005 grozījumi
   Visus datus Regulas (EK) Nr. 1206/2005 pielikuma E1602 rindā svītro.
   4. pants
   Regulas (EK) Nr. 1876/2006 grozījumi
   Regulu (EK) Nr. 1876/2006 groza šādi:
   
               1)
            
            
               regulas 3. pantu svītro;
            
         
               2)
            
            
               regulas III pielikumu svītro.
            
         5. pants
   Pārejas pasākumi
   Pielikumā minēto preparātu un šo preparātu saturošo barību, kas ražoti un marķēti pirms 2013. gada 23. novembra, saskaņā ar noteikumiem, kas bija piemērojami pirms 2013. gada 23. maija, arī turpmāk drīkst laist tirgū un lietot, līdz beidzas esošie krājumi.
   6. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 239, 9.7.2004., 8. lpp.
   
      (4)  OV L 197, 28.7.2005., 12. lpp.
   
      (5)  OV L 360, 19.12.2006., 126. lpp.
   
      (6)  EFSA Journal 2012; 10(11):2930.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a1602i
               
               
                  
                     DSM Nutritional Products
                  
               
               
                  Endo-1,4-beta-ksilanāze
                  EC 3.2.1.8
                  Endo-1,3(4)- beta-glikanāze
                  EC 3.2.1.6
                  Endo-1,4-beta-glikanāze
                  EC 3.2.1.4
               
               
                  
                               
                           
                           
                              
                                 Piedevas sastāvs
                              
                              Endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparāts, kas iegūts no Trichoderma reesei (ATCC 74444), ar šādu minimālo aktivitāti:
                              
                                           
                                       
                                       
                                          endo-1,4-beta-ksilanāzes 2 700 U (1) /ml vai g piedevas
                                       
                                    
                                           
                                       
                                       
                                          endo-1,3(4)-beta-glikanāzes 700 U (2) /ml vai g piedevas
                                       
                                    
                                           
                                       
                                       
                                          endo-1,4-beta-glikanāzes 800 U (3) /ml vai g piedevas
                                       
                                    (šķidrā un cietā veidā)
                           
                        
                               
                           
                           
                              
                                 Aktīvās vielas raksturojums
                              
                              Endo-1,4-beta-ksilanāzes, endo-1,3(4)-beta-glikanāzes un endo-1,4-beta-glikanāzes preparāts, kas iegūts no Trichoderma reesei (ATCC 74444)
                           
                        
                               
                           
                           
                              
                                 Analīzes metode
                                  (4)
                              
                              Lopbarībā iekļauto aktīvo vielu raksturojums:
                              
                                          —
                                       
                                       
                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-ksilanāze izdala no bērza koksnes azo-ksilāna substrāta, kas saistīts ar krāsvielu,
                                       
                                    
                                          —
                                       
                                       
                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,3(4)-beta-glikanāze izdala no miežu azo-glikāna substrāta, kas saistīts ar krāsvielu,
                                       
                                    
                                          —
                                       
                                       
                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-glikanāze izdala no azo-karboksimetilcelulozes substrāta, kas saistīts ar krāsvielu.
                                       
                                    
                        
               
                  Gaļas mājputni, kas nav gaļas tītari
               
               
                  —
               
               
                  endo-1,4-beta-ksilanāze: 135 U
                  endo-1,3(4)-beta-glikanāze: 35 U
                  endo-1,4-beta-glikanāze: 40 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.
                           
                        
                              2.
                           
                           
                              Lietošanai barībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu).
                           
                        
                              3.
                           
                           
                              Lietošanai atšķirtiem sivēniem, kuru svars nepārsniedz 35 kg.
                           
                        
                              4.
                           
                           
                              Drošībai: apstrādes laikā jāizmanto elpceļu aizsarglīdzekļi un cimdi.
                           
                        
               
                  2023. gada 23. maijs
               
            
                  Dējējputni
               
               
                  endo-1,4-beta-ksilanāze: 216 U
                  endo-1,3(4)-beta-glikanāze: 56 U
                  endo-1,4-beta-glikanāze: 64 U
               
            
                  Gaļas tītari
                  Sivēni
                  (atšķirti)
               
               
                  endo-1,4-beta-ksilanāze: 270 U
                  endo-1,3(4)-beta-glikanāze: 70 U
                  endo-1,4-beta-glikanāze: 80 U
               
            
         (1)  1 U ir fermenta daudzums, kas no kviešu arabinoksilāna fermentatīvās noārdīšanas rezultātā 1 minūtē 40 °C temperatūrā pie pH 5,0 izdala 1 mikromolu glikozes.
      
         (2)  1 U ir fermenta daudzums, kas pie pH 5,0 un 40 °C temperatūrā vienā minūtē no miežu beta-glikāna šķeļ 1 mikromolu glikozes.
      
         (3)  1 U ir fermenta daudzums, kas pie pH 5,0 un 40 °C temperatūrā vienā minūtē no karboksimetilcelulozes šķeļ 1 mikromolu glikozes.
      
         (4)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.